wannaphong/clean_thaiwikipedia huggingface dataset:
# ทวิงเกิล (อีพี)
ทวิงเกิล  เป็นผลงานเพลงจากแททีซอ ซึ่งเป็นนักร้องกลุ่มย่อยสัญชาติเกาหลีใต้ โดยเป็นอีพีแรกในชุดทวิงเกิล เพลงได้รับการเปิดตัว ณ วันที่ 29 เมษายน ค.ศ. 2012 ซึ่งเป็นเพลงแรกในฐานะวงแททีซอ ซึ่งเป็นกลุ่มย่อยกลุ่มแรกของเกิร์ลกรุ๊ปเกาหลีใต้ที่รู้จักกันในชื่อเกิลส์เจเนอเรชัน และเป็นซิงเกิลอย่างเป็นทางการชุดแรก ทวิงเกิลเขียนและอำนวยการสร้างโดย แบรนดอน เฟรลีย์, เจเมลล์ เฟรลีย์, ฆาเวียร์ โซลิด ภายใต้ทีมผู้ผลิตของพวกเขาที่มีชื่อว่า แจมแฟคทอรี่

ด้านดนตรี เพลงทวิงเกิลได้ขึ้นจังหวะแดนซ์ป็อป ด้วยอิทธิพลของแนวเพลงฟังก์, อิเล็กโทรป็อป และ โก-โก ซึ่งได้รับแรงบันดาลใจจากเพลงโปรดของ สตีวี่ วันเดอร์ โดยเพลงมีแรงบันดาลใจมาจากจังหวะยุค 70 ที่ซึ่งนักร้องสาวได้แสดงพลังการร้องของพวกเธอ เพลงที่ได้ทำการบันทึกได้รับการดาวน์โหลดกว่า 604,870 ครั้งในช่วงสัปดาห์แรกของการเปิดตัว และชนะในรายการชาร์ตกาออนสำหรับการดาวน์โหลดประจำสัปดาห์

แล้วมิวสิกวิดีโอก็ได้รับการเปิดตัว ณ วันที่ 30 เมษายน ค.ศ. 2012

 มิวสิกวิดีโอ 
 ทีเซอร์ 
การเปิดตัวของทีเซอร์วิดีโอทวิงเกิลได้เริ่มขึ้นในวันที่ 25 เมษายน ค.ศ. 2012 โดยมีการเปิดตัวแทยอนเป็นคนแรก
 แทยอน: วิดีโอทีเซอร์สำหรับแทยอนได้รับการเปิดตัวผ่านทาง SME ทางการในยูทูปเมื่อวันที่ 25 เมษายน ค.ศ. 2012 โดยได้ปรากฏตัวแทยอนในฉากต่าง ๆ ซึ่งได้แก่ ตัวเธอซึ่งอยู่ในร้านทำผมร่วมกับสมาชิกคนอื่น ๆ, ฉากบนพรมสีแดงพร้อมกับเสื้อคลุมยุค 50 และในล็อบบี้ ด้วยรูปแบบลายเสือดาว
 ทิฟฟานี่: ทีเซอร์ของทิฟฟานี่ได้รับการเปิดตัว ณ วันที่ 26 เมษายน ค.ศ. 2012 ซึ่งมีฉากคล้ายกับของแทยอน อย่างไรก็ตาม มีการแทนที่ร้านทำผมด้วยการแสดงให้เห็นเวทีที่อลังการกับนักเต้นในด้านหน้าเครื่องหมายที่เขียนว่า "ทวิงเกิล" สมาชิกวงเอ็กโซ อย่าง เซฮุน และ ไค ยังได้รับเชิญเป็นตัวประกอบในทีเซอร์ ซึ่งได้เห็นในวิดีโอฉบับเต็มในภายหลัง
 ซอฮย็อน: ทีเซอร์ของซอฮย็อนได้รับการเปิดตัว ณ วันที่ 27 เมษายน ค.ศ. 2012 ซึ่งส่วนใหญ่จะมีการตัดทอนในส่วนของซอฮย็อนและฉาก ที่ซึ่งมีสามสาวทำการร้องเพลงอยู่หน้านักดนตรีรวมถึงนักเต้นแบ็คอัพ ซึ่งจบลงแบบเดียวกับแทยอนซึ่งอยู่ที่ร้านทำผม

 รายชื่อเพลง 
เครดิตดัดแปลงจากเนเวอร์

 เครดิต 

 แทยอน – เสียงร้องหลัก, เสียงร้องตาม
 ทิฟฟานี่ – เสียงร้องหลัก, เสียงร้องตาม
 ซอฮย็อน – เสียงร้องหลัก, เสียงร้องตาม
 แบรนดอน เฟรลีย์ – แต่งเพลง, โปรดิวเซอร์
 เจเมลล์ เฟรลีย์ – แต่งเพลง, โปรดิวเซอร์
 ฆาเวียร์ โซลิด – แต่งเพลง, โปรดิวเซอร์

 ชาร์ต 

ชาร์ตประจำสัปดาห์
ชาร์ต (2012)ตำแหน่งสูงสุดJapanese Oricon Albums Chart 6South Korean Gaon Album Chart1 Taiwanese G-Music Chart 5US Billboard 200 126US Billboard Heatseekers Album 2US Billboard World Albums 1

ชาร์ตสิ้นปี
ชาร์ต (2012)ตำแหน่งSouth Korean Gaon Album Chart 8

 รางวัล 
 รางวัลรายการเพลง 
+ เพลง เครือข่าย รายการ วันที่"ทวิงเกิล"เอ็มบีซีเอ็มโชว์แชมเปียน 8 พฤษภาคม 2012 15 พฤษภาคม 2012 22 พฤษภาคม 2012เอ็มเน็ต เอ็มเคานต์ดาวน์ 10 พฤษภาคม 2012 17 พฤษภาคม 2012 24 พฤษภาคม 2012เคบีเอส 2มิวสิกแบงก์ 11 พฤษภาคม 2012 18 พฤษภาคม 2012 25 พฤษภาคม 2012เอสบีเอส อินกีกาโย 13 พฤษภาคม 2012 20 พฤษภาคม 2012 27 พฤษภาคม 2012

 ประวัติการเผยแพร่ 
 ประเทศ วัน รูปแบบ สังกัด ทั่วโลก 29 เมษายน 2012 ดิจิทัลดาวน์โหลด เอสเอ็มเอนเตอร์เทนเมนต์ เกาหลีใต้ 2 พฤษภาคม 2012 แผ่นซีดี  ฮ่องกง 25 พฤษภาคม 2012 ยูนิเวอร์แซลมิวสิกกรุป ไต้หวัน 8 มิถุนายน 2012
# จุดเดียวของความล้มเหลว
จุดเดียวของความล้มเหลว  หมายถึงส่วนใดส่วนหนึ่งของระบบซึ่งถ้าล้มเหลว จะทำให้ระบบทั้งหมดหยุดทำงานโดยสิ้นเชิง1: Designing Large-scale LANs - Page 31, K. Dooley, O'Reilly, 2002 ความล้มเหลวจากจุดเดียวเป็นสิ่งไม่พึงประสงค์ในระบบใด ๆ ก็ตามที่ให้ความสำคัญกับสภาพพร้อมใช้งานและความเชื่อถือได้อย่างสูง เช่นในกระบวนการทางธุรกิจ แอปพลิเคชัน หรือระบบอุตสาหกรรมอื่น ๆ
# Royal Botanical Garden Peradeniya
Phalaenopsis 'Princess Chulabhorn'
กล้วยไม้ผสมตระกูล Phalaenopsis ซึ่งรัฐบาลศรีลังกาได้น้อมเกล้าฯ ในเดือนสิงหาคม 2542 โดยเป็นผลงานการผสมพันธุ์ของสวนพฤกษศาสตร์เปราเดนนิยา (Royal Botanical Garden Peradeniya) ประเทศศรีลังกา เป็นลูกผสมของ Phalaenopsis 'Rose Miva' กับ Phalaenopsis 'Kandy Queen' และได้ขอพระราชทานพระอนุญาตอัญเชิญพระนามเป็นชื่อของกล้วยไม้พันธุ์ใหม่นี้ ลักษณะดอกเป็นสีขาวโดยมีปลายดอกเป็นสีชมพู มีกลิ่นหอมอ่อน ๆ
# เนเวอร์เซย์ดาย (เพลง)
เนเวอร์เซย์ดาย  เป็นซิงเกิลจากวงเฮฟวีเมทัล แบล็ค ซับบาธ ในปี 1978 จากอัลบั้ม Never Say Die! แต่งโดย Ozzy Osbourne ซึ่งเป็นผลงานสุดท้ายที่เขาร่วมงานกับ แบล็ค ซับบาธ ก่อนที่จะเป็นศิลปินเดี่ยว เพลงนี้ถูกนำไป cover โดย Megadeth ในอัลบั้ม Nativity in Black II
# เดอร์ตีวีเมน
เดอร์ตีวีเมน  เป็นซิงเกิลของวงเฮฟวีเมทัล แบล็ค ซับบาธ ในปี 1976 จากอัลบั้ม Technical Ecstasy แต่งโดย Tony Iommi  
 อ้างอิง
# พระเยซูทรงรับบัพติศมา
เหตุการณ์พระเยซูทรงรับบัพติศมา (โปรเตสแตนต์) หรือ พระเยซูทรงรับพิธีล้าง (คาทอลิก)  ถือเป็นจุดเริ่มต้นการปฏิบัติพระภารกิจของพระเยซู เหตุการณ์นี้ถูกบันทึกในพระวรสารทั้ง 4 ฉบับ คือ มัทธิว มาระโก ลูกา และยอห์น และถือเป็นหนึ่งในห้าเหตุการณ์สำคัญในชีวิตของพระเยซู อีกสี่เหตุการณ์ที่เหลือ ได้แก่ การจำแลงพระกาย การถูกตรึงที่กางเขน การกลับคืนพระชนม์ และการเสด็จขึ้นสวรรค์Essays in New Testament interpretation by Charles Francis Digby Moule 1982 ISBN 0-521-23783-1 page 63The Melody of Faith: Theology in an Orthodox Key by Vigen Guroian 2010 ISBN 0-8028-6496-1 page 28

ยอห์นผู้ให้บัพติศมาประกาศพิธีบัพติศมาด้วยน้ำเพื่อแสดงการกลับใจและขอรับการอภัยบาปจากพระเจ้าลูกา 3:3 ท่านกล่าวว่าจะมีผู้หนึ่งมาภายหลัง ผู้นั้นจะให้บัพติศมาด้วยพระวิญญาณบริสุทธิ์และไฟ ท่านจึงได้เตรียมหนทางขององค์พระผู้เป็นเจ้าพระองค์นั้น พระเยซูได้เสด็จไปแม่น้ำจอร์แดนและรับบัพติศมาจากยอห์นด้วย พระวรสารยังบรรยายเหตุการณ์ขณะนั้นว่าฟ้าสวรรค์ได้เปิดออก พระวิญญาณบริสุทธิ์ปรากฏรูปเหมือนนกพิราบบินลงมาเหนือพระเยซู พร้อมกับมีเสียงจากสวรรค์ประกาศว่า "ท่านเป็นบุตรที่รักของเรา เราชอบใจท่านมาก"ลูกา 3:22

คริสต์ศาสนิกชนส่วนมากถือว่าเหตุการณ์นี้เป็นเหตุการณ์สำคัญ และเป็นต้นกำเนิดของพิธีบัพติศมาซึ่งเป็นพิธีศักดิ์สิทธิ์ในศาสนาคริสต์กิจการ 19 แนวคิดบุตรบุญธรรมนิยมซึ่งศาสนาคริสต์ยุคแรกประณามว่าเป็นความเชื่อนอกรีตก็เกิดขึ้นเพราะให้ความสำคัญกับเหตุการณ์นี้

ศาสนาคริสต์ตะวันออกจัดฉลองพระเยซูทรงรับบัพติศมาในวันที่ 6 มกราคม ส่วนคริสตจักรโรมันคาทอลิก แองกลิคันคอมมิวเนียน และบางนิกายจัดการฉลองในสัปดาห์ถัดมาเรียกว่าวันฉลององค์พระผู้เป็นเจ้าทรงรับพิธีล้าง
# อีเล็กทริกฟิวเนอร์เริล
อีเล็กทริกฟิวเนอร์เริล  เป็นเพลงจากวง แบล็ค ซับบาธ ในปี 1970 จากอัลบั้ม Paranoid เป็นเพลงต่อต้านสงคราม เช่นเดี่ยวกับเพลง "War Pigs" ความหมายของเพลงพูดถึงความน่ากลัวของสงคราม เพลงนี้ไม่เคยใช้ในการแสดงเลยจนถึงปี 1976 เพลงนี้ถูก cover โดยวง  Pantera ในอัลบั้ม second Nativity in Black
# ฌูล บาดว็อง
ฌูล บาดว็อง (, ; 15 เมษายน 2420 — 17 มีนาคม 2511) เป็นชาวฝรั่งเศสซึ่งเป็นอาจารย์คณะนิติศาสตร์ นักกฎหมาย และตุลาการ

เขาเกิดที่ตำบลอาน็อสต์ จังหวัดโซเนลัวร์ แคว้นบูร์กอญ เมื่อสำเร็จเป็นนิติศาสตรดุษฎีบัณฑิตเมื่อปี 2446 ก็เริ่มทำงานเป็นข้าราชการเรียก "อาเกรเฌ" (agrégé) ทำหน้าที่สอนกฎหมายอยู่ในกรุงปารีสได้ไม่ถึงปี ก็ได้รับการย้ายไปประจำเมืองแรน สอนกฎหมายอยู่ที่นั้นตั้งแต่ปี 2446 จนถึงปี 2450 ครั้นแล้ว จึงย้ายไปประจำเมืองเกรอนอบล์จนถึงปี 2461 จึงกลับไปเมืองหลวง หลังจากนั้น เขาได้รับการเลื่อนตำแหน่งหลายครั้ง เป็นต้นว่า ปี 2462 ได้เป็นผู้เชี่ยวชาญทางวิชาการในคณะผู้แทนประเทศฝรั่งเศสประจำการประชุมสันติภาพขั้นต้น ต่อมาปี 2465 เลื่อนเป็นศาสตราจารย์ประจำสาขากฎหมายระหว่างประเทศและสนธิสัญญาทางประวัติศาสตร์ และปี 2467 ได้เป็นศาสตราจารย์ประจำสาขากฎหมายมหาชน

ปี 2473 เขาได้ตำแหน่งที่ปรึกษากฎหมายประจำกระทรวงการต่างประเทศ และอยู่ในตำแหน่งนั้นจนถึง 2484 ครั้นปี 2487 จึงได้รับเลือกเป็นสมาชิกบัณฑิตยสถานธรรมศาสตร์และการเมือง (Academy of Political and Moral Sciences) ครั้นปี 2486 เขาได้รับเรื่องเป็นตุลาการชุดแรกของศาลยุติธรรมระหว่างประเทศ ปฏิบัติหน้าที่นั้นจนถึงปี 2507 แล้วจึงได้รับเลือกเป็นรองประธานศาลยุติธรรมระหว่างประเทศ ดำรงตำแหน่งตั้งแต่ปี 2489 ถึงปี 2492 และได้เลื่อนเป็นประธานตั้งแต่ปี 2492 ถึงปี 2495 จากนั้น จึงกลับไปดำรงตำแหน่งตุลาการจนถึงปี 2507 แล้วกลับไปอยู่ตำบลบ้านเกิดกระทั่งเสียชีวิตในปี 2511

ในด้านครอบครัวนั้น เขาเป็นบิดาของซูว์ซาน บาดว็อง (Suzanne Basdevant) นักกฎหมายระหว่างประเทศแผนกคดีเมืองผู้เลื่องชื่อ
# ทีป โอล
ทีป โอล (Tiv Ol) เป็นครูและนักการเมืองชาวกัมพูชาที่นิยมคอมมิวนิสต์ โอลเข้าร่วมกับพรรคปฏิวัติประชาชนเขมรซึ่งต่อมาได้กลายเป็นพรรคคอมมิวนิสต์กัมพูชาเมื่อ พ.ศ. 2502Kiernan, Ben. How Pol Pot Came to Power. London: Verso, 1985. p. 185 โอลจัดอยู่ในกลุ่มครูหัวรุนแรงในพนมเปญKiernan, Ben. How Pol Pot Came to Power. London: Verso, 1985. p. 266 เมื่อมีการประกาศชื่อฝ่ายซ้าย 34 คนของพระนโรดม สีหนุเมื่อ 8 มีนาคม พ.ศ. 2506 มีชื่อของเขาด้วยKiernan, Ben. How Pol Pot Came to Power. London: Verso, 1985. p. 202, 242 นอกจากนั้น เขายังเป็นสมาชิกของสมาคมมิตรภาพเขมร-จีนระหว่าง พ.ศ. 2508 – 2510Kiernan, Ben. How Pol Pot Came to Power. London: Verso, 1985. p. 419http://www.marxistarkiv.se/indokina/kambodja/kiernan-kampucheas_kp.pdf

ใน พ.ศ. 2510 กลุ่มครูฝ่ายซ้ายของโอลเริ่มออกไปสู่ชนบท เพื่อหลีกเลี่ยงการกดดันของรัฐ โอลเองนั้นออกไปเมื่อเดือนพฤศจิกายน พ.ศ. 2510 และเดินทางไปรวมตัวที่หน่วยลับของพรรคคอมมิวนิสต์ วอน เว็ตเป็นผู้กล่าวยืนยันการอพยพนี้  ใน พ.ศ. 2513 โอลได้เป็นหนึ่งในผู้นำพรรคคอมมิวนิสต์ เมื่อคอมมิวนิสต์ยึดครองพื้นที่ได้ โอลจะเปิดโรงเรียนและโรงพยาบาลขึ้นใหม่ในพื้นที่นั้นKiernan, Ben. How Pol Pot Came to Power. London: Verso, 1985. p. 315

โอลเป็นเช่นเดียวกับผู้นำพรรคคอมมิวนิสต์คนอื่นที่มาจากกัมพูชาตะวันออกคือมีความเกี่ยวข้องกับเวียดนาม ใน พ.ศ. 2517 โอลได้เดินทางไปฮานอย ระหว่างนั้น เขาได้เขียนบทกวีเกี่ยวกับความเป็นหนึ่งเดียวของอินโดจีนและได้ตีพิมพ์ในวารสารในประเทศเวียดนาม ซึ่งทำให้พล พตไม่พอใจKiernan, Ben. How Pol Pot Came to Power. London: Verso, 1985. p. 388 ต่อมา ใน พ.ศ. 2520 โอลได้เป็นเหยื่อของเขมรแดงเพราะเขาเคยเป็น สมาชิกของสมาคมมิตรภาพเขมร-จีน เขาถูกจับเมื่อ 6 มิถุนายน พ.ศ. 2520 และถูกประหารชีวิตหลังจากนั้นไม่นานKiernan, Ben. How Pol Pot Came to Power. London: Verso, 1985. p. 294
 อ้างอิง
# มัณฑนา หิมะทองคำ
มัณฑนา หิมะทองคำ นักแสดงชาวไทย มีชื่อเล่นว่า "ปู" เกิดเมื่อวันอาทิตย์ที่ 6 กุมภาพันธ์ พ.ศ. 2520 ภูมิลำเนาอยู่ที่จังหวัดนครศรีธรรมราช ตั้งแต่กำเนิด จบการศึกษาระดับปริญญาตรี ศิลปศาสตรบัณฑิต สาขานิเทศศาสตร์ มหาวิทยาลัยราชภัฏสงขลาเปิดใจ "ปู-มัณฑนา หิมะทองคำ" จากนางเอกสู่ภรรยานักการเมือง เข้าสู่วงการบันเทิงจากการประกวดเวทีมิสไทยแลนด์เวิลด์ในปี พ.ศ. 2540 เข้ารอบ 10 คนสุดท้าย ต่อมาได้เข้าประกวดเวทีนางสาวไทยในปี  พ.ศ. 2541 ได้ตำแหน่งรองอันดับ 2 กับตำแหน่ง ขวัญใจช่างภาพ หลังจากนั้นได้เซ็นสัญญากับช่อง 7 และมีผลงานละครโทรทัศน์ทางช่อง 7  ต่อเนื่องมาจนถึงปัจจุบัน 

ด้านครอบครัว สมรสกับ ภักดีหาญส์ หิมะทองคำ รองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร อดีตสมาชิกสภากรุงเทพมหานคร เขตวังทองหลาง และอดีตนักแสดง มีบุตร-ธิดา 3 คน คือ น้องเพียร์ซ ภีมเดช, น้องเพิร์ล ภัคธีมา และ น้องพอล ภีมวัจน์ หิมะทองคำ

 ทางด้านตามกฎหมาย 

ผลงานละคร
ละครโทรทัศน์ด้านล่างทั้งหมดออกอากาศทางช่อง 7
 พ.ศ.  เรื่อง  บทบาท 2543  ดั่งสายน้ำไหล ผดา มัจจุราชจำแลง  ภารวี 2544  นายฮ้อยทมิฬ แสงโสม ขุมทรัพย์แม่น้ำแคว  นาคะเทวี นางแมวป่า  นิด 2545  พรหมพาล ทรงอัปสร ต่างเวลา  วายร้ายตัวที่ 3 ล่าสุดขอบฟ้า  ร.ต.ท.เกศกนก 2546  เปรตวัดสุทัศน์  สร้อย (รับเชิญ) 2547  7 พระกาฬ  สร้อย 2548  นางสาวส้มหล่น  ลำดวน  2549  สายรักสาละวิน  ลลิตา  สายน้ำสามชีวิต แต้ว 2550  เพลงรักริมฝั่งโขง  คำม่วน 2551  ปมรักรอยอดีต  วรรณา 2552  วังน้ำค้าง ระริน ธิดาวานร ภาค 2  แสงแก้ว, จันสม, มเหสี เมียหลวง ฉวีเพ็ญ 2553  เปรี้ยวตลาดแตก  ทิพย์จันทร์ 2554  คู่แค้นแสนรัก รมิตา ธิดาวานร ภาค 3  แสงแก้ว, จันสม, มเหสี มนต์รักแม่น้ำมูล สายไหม เส้นตายสลายโสด เคท (รับเชิญ) 2555  ดุจดาวดิน ปานดาว มาหยารัศมี จันทรา เกมกำมะลอ  เมี้ยน 2556  ลูกไม้หลากสี กัณฐิกา ปิ่นรัก  ปรารถนา แม่ค้า วิณี 2557  เล่ห์นางหงส์  จารุณี คู่หูคู่เฮี้ยน ลักขณา ลูกผู้ชายพันธุ์ดี ซีซั่น 3  ดร.วิภา 2558  บุษบาท่าเรือ  นางโฉม เพื่อน-แพง  ลั่นทม (รับเชิญ) คู่หูคู่เฮี้ยน ภาค 2  ลักขณา พญาโศก  แม่ใหญ่ (รับเชิญ) มรสุมสวาท  สะอาด 2559  อตีตา  ปรางทอง ไฟรักเกมร้อน  เปรมสุดา ทะเลไฟ  ลูกไม้ไกลต้น กัลยา เกียรติชัย ขมิ้นกับปูน  พิสมร จิตรการ 2560  บาปบริสุทธิ์ LIVE คุณนงนาฎ ภารกิจรัก : ราชนาวีที่รัก  นางจุก สุกปลั่ง วังนางโหง  นางจวน (อดีต) / ดารา (ปัจจุบัน) 2562  บ่วงสไบ  คุณเยื้อน ขิงก็รา ข่าก็แรง วรกานต์ เรือมนุษย์ เฟื่องทอง มาดามบ้านนา  ลาวัณย์ นาสุดไกล สุภาพบุรุษจอมโจร  ดวงใจขบถ มหาเทวีจันทาเทวี 2563  กาเหว่า ปานทิพย์2564ทานตะวันสีเพลิงพุดจีบพริกกับเกลือคุณนายวันดี2565เคหาสน์นางคอยมณีแก้ว (นางร้าย)2566ฮักหลายมายเลดี้ลภัสเภตรานฤมิตคุณหญิงนภา (รับเชิญ)รักในรอยลวงเณรี 2567ร้ายเดียงสาสายสุดา (นางร้าย)
# นาซีเลอมัก
นาซีเลอมัก  หรือที่ในภาษามลายูปัตตานีเรียกว่า   และที่ในบางครั้งเรียกเป็นภาษาไทยว่า ข้าวมันมลายู เป็นข้าวเจ้าหุงกับกะทิ ซึ่งพบในมาเลเซีย บรูไน สิงคโปร์ หมู่เกาะรีเยาของอินโดนีเซีย และภาคใต้ของไทย มาเลเซียกล่าวว่าอาหารชนิดนี้เป็นอาหารประจำชาติและเป็นมรดกทางวัฒนธรรมของมาเลเซีย แม้ว่าจะมีการแพร่กระจายในบริเวณอื่น ๆ อาหารนี้เป็นคนละชนิดกับนาซีดากัง (นาซิ ดาแกฺ) ซึ่งเป็นที่นิยมทางชายฝั่งตะวันออกของคาบสมุทรมลายู คือกลันตันและตรังกานู แต่ทั้งนาซีเลอมักและนาซีดากังก็เป็นอาหารเช้าที่แพร่หลาย

คำว่า นาซีเลอมัก ในภาษามลายูหมายถึงข้าวมัน โดยนำข้าวไปแช่ในกะทิ แล้วนำส่วนผสมไปนึ่ง กระบวนการปรุงคล้ายกับอาหารอินโดนีเซียคือนาซีอูดุก บางครั้งจะเติมใบเตยหอมลงบนข้าวขณะนึ่งเพื่อให้เกิดกลิ่นหอม อาจเพิ่มเครื่องเทศบางชนิด ได้แก่ ขิงและตะไคร้ เพื่อเพิ่มความหอม

การรับประทานแบบพื้นบ้านจะห่อด้วยใบตอง ใส่แตงกวาหั่น ปลากะตักแห้งทอด  ถั่วลิสงอบ ไข่ต้มแข็ง และซัมบัลซึ่งเป็นซอสมีลักษณะคล้ายน้ำพริก รสเผ็ด นาซีเลอมักนี้อาจจะรับประทานกับไก่ทอด  ผักบุ้งผัด หมึกผัดพริก  หอยแครง อาจาด เรินดังเนื้อ (แกงเนื้อกับกะทิและเครื่องเทศ) หรือปอดวัว  อาหารเหล่านี้ส่วนใหญ่มีรสเผ็ด

นาซีเลอมักเป็นที่นิยมรับประทานในมาเลเซียและสิงคโปร์ นิยมกินเป็นอาหารเช้าทั้งสองประเทศ หรือรับประทานในภัตตาคารเป็นอาหารกลางวันหรืออาหารเย็น มีขายทั้งในศูนย์อาหารของสิงคโปร์และข้างถนนในมาเลเซีย นาซีเลอมักกูกุซ  หรือข้าวมันนึ่ง เป็นอีกชื่อหนึ่งของนาซีเลอมักที่ปรุงให้สุกด้วยการนึ่ง

 รูปแบบที่หลากหลาย 
ในมาเลเซียและสิงคโปร์ นาซีเลอมักมีรูปแบบที่หลากหลาย แปรผันไปตามผู้ปรุงจากต่างวัฒนธรรม นาซีเลอมักแบบดั้งเดิมของมาเลเซียพบทางตอนใต้และตอนกลางของคาบสมุทรมลายู ชาวมาเลเซียเชื้อสายจีนและอินเดียนิยมบริโภคนาซีเลอมักเช่นกัน ซัมบัลที่รับประทานคู่กับนาซีเลอมักมีตั้งแต่รสเผ็ดจนถึงรสหวาน นาซีเลอมักทางตะวันตกเฉียงเหนือมักรับประทานกับแกงด้วย ส่วนทางตะวันออกเฉียงเหนือ นาซีดากังข้าวยำหรือนาซี-กราบู และนาซีเบอร์เลาก์เป็นที่นิยมมากกว่า ส่วนในรัฐซาราวักและซาบะฮ์ไม่นิยมรับประทานนาซีเลอมัก
 แบบของชาวมาเลเซียเชื้อสายอินเดีย คล้ายคลึงกับรูปแบบดั้งเดิมของชาวมลายู ต่างกันที่ชาวมาเลเซียเชื้อสายอินเดียส่วนใหญ่นับถือศาสนาฮินดูและไม่รับประทานเนื้อวัว
 แบบของชาวมาเลเซียเชื้อสายจีน จะมีแบบที่ใช้เนื้อหมูในการปรุงซึ่งไม่ใช่อาหารฮาลาล
 แบบของหมู่เกาะรีเยา นิยมใส่ปลาชิ้นเล็กที่เรียกอีกันตัมบัน ซึ่งมักจะทอดให้กรอบ กินกับซัมบัล
 แบบของชาวสิงคโปร์เชื้อสายมลายู นิยมใช้ปลาร้า ที่เรียกอีกันบีลิซ ถั่ว ปลาทอด แตงกวา บางครั้งใส่ไข่
 แบบของชาวสิงคโปร์เชื้อสายจีน นิยมใส่มะรุมทอด ลูกชิ้นปลา และแกงผัก 
 แบบมังสวิรัติ มักพบในกัวลาลัมเปอร์ โดยแทนที่ปลาหมักด้วยปลาร้าเจ

นอกจากนี้แล้ว ตั้งแต่วันที่ 13 กรกฎาคม ค.ศ. 2017 แมคโดนัลด์กิจการร้านอาหารจานด่วนระดับโลกของอเมริกา สำหรับสาขาในสิงคโปร์ได้ผลิตนาซีเลอมักในรูปแบบของแฮมเบอร์เกอร์ด้วย โดยใช้ขนมปังแทนข้าว เมนูนี้ได้รับความนิยมมาก แต่ก็มีเสียงวิจารณ์ออกมาสองกระแส คือ บ้างก็บอกว่ามีรสชาติอร่อยเหมือนนาซีเลอมักต้นฉบับ แต่บ้างก็บอกว่าไม่อร่อยและขาดเอกลักษณ์ของนาซีเลอมักไป

 ภาพ
# จเด็จ กำจรเดช
จเด็จ กำจรเดช นักเขียนชาวไทย เป็นช่างเขียนรูป แต่งเพลงของตัวเองและเคยออกอัลบั้มเพลงกับเพื่อน  เคยคิดจะแปลเรื่องสั้นของตัวเองเป็นภาษาอังกฤษ แต่ล้มเลิกไปเพราะรู้ตัวว่าไม่มีความสามารถมากพอ แต่ปัจจุบันมีนักแปลคนอื่นแปลให้แล้ว

เขาเป็นผู้เขียนหนังสือรวมเรื่องสั้น แดดเช้าร้อนเกินกว่าจะนั่งจิบกาแฟ ซึ่งได้รับรางวัลซีไรท์ ประจำปี 2554 และ คืนปีเสือและเรื่องเล่าของสัตว์อื่น ๆ ซึ่งได้รับรางวัลซีไรต์ ประจำปี 2563 

 ประวัติ 
จเด็จ เกิดเมื่อวันที่ 21 พฤศจิกายน พ.ศ. 2518 ที่ตำบลกรูด อำเภอกาญจนดิษฐ์จังหวัดสุราษฏร์ธานี ศึกษาที่วิทยาลัยศิลปหัตถกรรม นครศรีธรรมราช

 ลักษณะผลงาน 
สำหรับรวมเรื่องสั้นของเขา คณะกรรมการวรรณกรรมสร้างสรรค์ยอดยี่ยมแห่งอาเซียน หรือรางวัลซีไรต์ ประจำปีพุทธศักราช 2554 ได้ลงความเห็นว่า เป็นงานเขียนที่มีพลังกระทบใจ นำเสนอประเด็นอันหลากหลายเกี่ยวกับมนุษย์ในสังคมที่มีความซับซ้อน ผู้เขียนได้เสนอการปะทะกันระหว่างความจริงกับความจริงเสมือน ความรู้กับความเชื่อ ตลอดจนความเป็นเรากับความเป็นเขา ผู้เขียนได้สร้างสรรค์กลวิธีการเล่าเรื่องหลายวิธีที่ท้าทายการตีความ เช่น การตัดต่อ การซ้ำ การใช้มุมมอง การเสียดสี การสร้างสัมพันธบท ตลอดจนการสร้างตัวละครที่อยู่ในภาวะความรู้และความไม่รู้ ซึ่งสร้างความคลุมเครือและความลวง กลวิธีเหล่านี้เปิดพื้นที่ให้ผู้อ่านสร้างความหมายได้หลายระดับ

กระแสหนังสือมีทั้งดีและไม่ดีในสายตาผู้อ่าน แต่ค่อนข้างดีในสายตานักวิจารณ์ โดยนักเขียนรางวัลรวมเรื่องสั้นซีไรต์ปี 2530 เจ้าของนามปากกาไพฑูรย์ ธัญญา ได้พูดถึงงานของจเด็จว่า "เป็นภาพแทนนักเขียนร่วมสมัยที่แตกต่างกับสังคมยุคก่อน อาจเพราะสังคมที่มีความซับซ้อนกระจัดกระจายและไร้พรมแดน จึงทำให้งานของเขามีความน่าสนใจ"

ส่วนสำนักพิมพ์ผจญภัยที่ตีพิมพ์หนังสือเล่มนี้ของจเด็จ พูดถึงงานของเขาว่า "ไปไกลกว่าคำว่า เพื่อชีวิต ซึ่งนักเขียนรุ่นก่อนหน้าเคยทำไว้..."

 ผลงาน 
 แดดเช้าร้อนเกินกว่าจะนั่งจิบกาแฟ ตีพิมพ์โดยสำนักพิมพ์ผจญภัย
 คืนปีเสือและเรื่องเล่าของสัตว์อื่น ๆ ตีพิมพ์โดยสำนักพิมพ์ผจญภัย
# เซอร์เฟซ
เซอร์เฟซ อาจหมายถึง
 ไมโครซอฟท์ เซอร์เฟซ แท็บเล็ตจากบริษัทไมโครซอฟท์
 เซอร์เฟซ (ละคร) ละครอเมริกัน
# หยี
หยี  ทางภาคใต้เรียก เขลง กาหยี ภาคอีสานเรียกนางดำ เป็นพืชท้องถิ่นในรัฐซาบะฮ์และรัฐซาราวัก พบในกัมพูชา ลาว มาเลเซีย พม่า ไทย และเวียดนาม เป็นไม้ยืนต้นขนาดใหญ่ ใบรูปไข่คล้ายใบพิกุล ดอกสีขาว ขนาดเล็ก ออกเป็นช่อ ผลออกเป็นพวง เมื่อดิบสีเขียว สุกแล้วเป็นสีดำ เนื้อสีน้ำตาล หวานอมเปรี้ยว เมล็ดสีน้ำตาล รูปร่างแบน ผลมีวิตามินซีสูง ไม่รับประทานสดแต่นิยมนำมาแปรรูป เช่น ลูกหยีฉาบ ลูกหยีกวน ลูกหยีทรงเครื่อง ใช้ทำน้ำผลไม้
 อ้างอิง 
 นิดดา หงส์วิวัฒน์ และทวีทอง หงส์วิวัฒน์. หยี ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 255
 World Conservation Monitoring Centre 1998.  Dialium cochinchinense.   2006 IUCN Red List of Threatened Species.   Downloaded on 19 July 2007.
หมวดหมู่:ผลไม้
# สโคแพด
สโคแพด (ScoPad) เป็น แท็บเล็ตคอมพิวเตอร์จากบริษัทสโคป ตั้งอยู่ที่เมืองเซินเจิ้น ประเทศจีน สโคแพดเป็นแท็บเล็ตที่รู้จักในประเทศไทยจากการที่รัฐบาลไทยในสมัยยิ่งลักษณ์ ชินวัตร สั่งซื้อแท็บเล็ตแจกให้นักเรียนประถมศึกษาหนึ่งล้านเครื่องแนวหน้า, สโคแพด ล็อตแลกสี่แสนเครื่อง โดยรุ่นที่ซื้อในไทยคือรุ่น SP0712 ใช้ระบบปฏิบัติการแอนดรอยด์ รุ่น 4 มีหน้าจอขนาด 7 นิ้ว ความจุ 8 Gb และแรม 1 GB
# โอคาพี
โอคาพี (ชื่อวิทยาศาสตร์: Okapia johnstoni) เป็นสัตว์เลี้ยงลูกด้วยนม อันดับสัตว์กีบคู่ ในวงศ์ Giraffidae เช่นเดียวกับยีราฟ เป็นสัตว์พื้นเมืองของเขตป่าฝนอีตูรี ซึ่งตั้งอยู่ทางตะวันออกเฉียงเหนือของสาธารณรัฐประชาธิปไตยคองโก ในแอฟริกากลาง แม้ว่าโอคาพีจะมีลายแถบและรูปร่างที่คล้ายกับม้าลาย แต่ที่จริงแล้วมีสายสัมพันธ์กับยีราฟ อันเป็นสัตว์ที่อยู่ในวงศ์เดียวกัน และถือว่าเป็นสัตว์เพียง 1 ใน 2 ชนิดเท่านั้นในวงศ์นี้  ที่ยังดำรงเผ่าพันธุ์มาจนถึงปัจจุบันนี้ จึงถือว่าเป็นซากดึกดำบรรพ์ที่มีชีวิตอยู่อีกชนิดหนึ่ง
__TOC__
โอคาพีมีความสูงเพียงประมาณ 1.5-2 เมตร บริเวณขาทั้ง 4 ข้างและบั้นท้ายจะมีแถบดำคล้ายกับม้าลาย ส่วนบริเวณคอนั้นจะเห็นเป็นแถบไม่ชัดนัก อีกทั้งยังมีนัยน์ตาคล้ายคลึงกับกวางหรือแอนทีโลป  โอคาพีตัวผู้นั้นจะมีเขา 2 เขา โดยหากมองจากด้านข้างแล้วจะทำให้ดูราวกับว่ามีเพียงเขาเดียว ซึ่งในอดีตมีผู้เคยเข้าใจว่าโอคาพี คือ ยูนิคอร์น สัตว์ในเทพปกรณัมกรีกด้วยซ้ำ
 thumb|left|260px|บั้นท้ายที่มีลายเหมือนม้าลาย  
แถบดำบนตัวของโอคาพีนั้น นอกจากจะเป็นสิ่งที่ช่วยพรางตัวในธรรมชาติแล้ว ยังเชื่อกันว่าเป็นสิ่งที่ช่วยให้โอคาพีวัยอ่อนสามารถที่จะสังเกตเห็นแม่ของตัวเองได้ง่ายขึ้น ในสภาพแวดล้อมที่เป็นป่าฝนที่หนาทึบ เพราะถึงแม้โอคาพีเป็นสัตว์ที่รักสันโดษ มักใช้ชีวิตตามลำพัง แต่โอคาพีตัวเมียจะดูแลและไปไหนมาไหนกับลูกของตัวเองเสมอ โดยปกติแล้ว โอคาพีมีลำตัวสีน้ำตาลแดง มีความยาวประมาณ 2-2.5 เมตรและสูงประมาณ 1.5-2 เมตร 

ส่วนหางจะยาวประมาณ 30-40 เซนติเมตร เมื่อโตเต็มวัย โอคาพีจะมีน้ำหนักอยู่ในราว 200-250 กิโลกรัม และถึงแม้ว่าลำตัวของโอคาพีจะคล้ายคลึงกับยีราฟ แต่ลำคอก็มิได้ยืดยาวเหมือนยีราฟแต่อย่างใด

โอคาพีเป็นที่รู้จักครั้งแรกของโลกในช่วงต้นศตวรรษที่ 20 จากการค้นพบของเซอร์แฮร์รี จอห์นสตัน ผู้สำเร็จราชการแห่งจักรวรรดิอังกฤษ ที่พบเห็นชาวปิกมีนุ่งห่มหนังของโอคาพี ในครั้งแรกเซอร์จอห์นสตันเข้าใจว่าเป็นหนังของม้าลายหน้า 71-72, สัตว์สวยป่างาม โดย ชมรมนิเวศวิทยา มหาวิทยาลัยมหิดล (สิงหาคม, 2518) ปัจจุบัน มีโอคาพีอยู่ในป่าที่ประมาณ 10,000–20,000 ตัวใน พ.ศ. 2554 กับมีหน่วยงานต่าง ๆ ได้จัดแสดงโอคาพีอยู่ทั่วโลก
# ธราวุธ นพจินดา
ธราวุธ นพจินดา  อดีตผู้บรรยายการแข่งขันกีฬาทางโทรทัศน์, อดีตผู้ประกาศข่าวกีฬา ทางสถานีโทรทัศน์ไทยทีวีสีช่อง 9 อ.ส.ม.ท., สถานีโทรทัศน์สีกองทัพบกช่อง 7 และสถานีวิทยุโทรทัศน์กองทัพบกช่อง 5

 ประวัติ 
ธราวุธ เกิดเมื่อวันที่ 31 มีนาคม พ.ศ. 2499 ที่บ้านพักย่านถนนเฟื่องนคร เขตพระนคร กรุงเทพมหานคร เป็นบุตรคนสุดท้องของพันโทไพฑูรย์กับพันโทหญิงอุไร นพจินดา และน้องชายร่วมบิดามารดากับ ย.โย่ง–เอกชัย นพจินดา (เกิด: 21 มิถุนายน พ.ศ. 2496; ถึงแก่กรรม: 6 มีนาคม พ.ศ. 2540; อายุ  ปี) จบการศึกษาชั้นมัธยม จากวชิราวุธวิทยาลัย และระดับปริญญาตรี จากวิทยาลัยกรุงเทพ (ปัจจุบันคือมหาวิทยาลัยกรุงเทพ) ธราวุธสมรสกับวัลยา นพจินดา มีบุตรชายและบุตรสาวด้วยกันคือ ชยาพัฒน์ และ ธัญพิชา ตามลำดับ

 งานสื่อมวลชนสายกีฬา 
ธราวุธ เข้าสู่วงการสื่อมวลชนสายกีฬาที่สยามสปอร์ต ร่วมกับเอกชัยผู้เป็นพี่ชายมาตั้งแต่ พ.ศ. 2525 โดยเมื่อเอกชัยเป็นหัวหน้าข่าวต่างประเทศ หนังสือพิมพ์สยามกีฬารายวัน และบรรณาธิการ หนังสือพิมพ์สตาร์ซอคเก้อร์รายวัน ธราวุธก็เป็นรองหัวหน้า หรือผู้ช่วยดูแลงาน ในส่วนที่พี่ชายมอบหมาย จากนั้น สยามสปอร์ตก็ส่งธราวุธไปทำข่าวการแข่งขันฟุตบอลโลก ที่ประเทศเม็กซิโก เมื่อปี พ.ศ. 2529 และเป็นผู้สื่อข่าวชาวไทยคนแรก ที่ไปรายงานข่าวการแข่งขันฟุตบอลอังกฤษกลับมายังประเทศไทย เมื่อปี พ.ศ. 2531 ต่อมาเมื่อเอกชัยขึ้นเป็นผู้ประกาศข่าวกีฬา และผู้บรรยายกีฬาทางช่อง 7 สี ธราวุธก็ไปเป็นผู้ประกาศข่าวกีฬา ทางช่อง 9 อ.ส.ม.ท. หลังจากพี่ชายเสียชีวิตลง เขาก็ย้ายมาเข้าร่วมงานกับช่อง 7 สีแทน แล้วจึงกลับมาเป็นผู้ประกาศข่าวกีฬาทาง ททบ.5 พร้อมทั้งรับงานผู้ประกาศข่าวกับพิธีกรทางสตาร์ซอคเก้อร์ทีวี หรือพิธีกรกิจกรรมกีฬา และบรรยายการแข่งขันกีฬา (ส่วนมากทางทรูวิชันส์)

 การเสียชีวิต 
ธราวุธ ถึงแก่อนิจกรรมอย่างกะทันหัน ในคืนวันอังคารที่ 19 มิถุนายน พ.ศ. 2555 ด้วยภาวะหัวใจวาย ขณะนำส่งโรงพยาบาล ซึ่งเป็นอาการเดียวกับพี่ชาย ที่เสียชีวิตไปเมื่อ 6 มีนาคม พ.ศ. 2540 หลังจากเป็นพิธีกรการแข่งขันกอล์ฟ ที่สนามกอล์ฟเพรสิเดนต์ ย่านถนนสุวินทวงศ์ ช่วงก่อนจะเดินทางกลับ เขาเกิดอาการจุกแน่นหน้าอกอย่างแรง ตาพร่ามัว ตัวเย็น หน้าซีด จนไม่สามารถขับรถได้ จึงต้องขอความช่วยเหลือจากเพื่อนที่ไปด้วย เพื่อนำส่งห้องฉุกเฉิน โรงพยาบาลเสรีรักษ์ เขตมีนบุรี ซึ่งอยู่ใกล้ที่สุด

เมื่ออาการเบื้องต้นดีขึ้นเล็กน้อย เขาจึงขอย้ายไปยังโรงพยาบาลวิภาวดี แขวงลาดยาว เขตจตุจักร กรุงเทพมหานคร ซึ่งแพทย์ประจำตัวทำงานอยู่ ขณะเดินทางด้วยรถพยาบาล เกิดอาการจุกแน่นอย่างหนักขึ้นอีก จนกระทั่งหมดสติไป เมื่อถึงโรงพยาบาลพบว่า สัญญาณชีพจรหยุดไประยะหนึ่งแล้ว เจ้าหน้าที่จึงพยายามเร่งช่วยชีวิตอย่างสุดความสามารถ แต่ก็ไม่อาจยื้อชีวิตไว้ได้

 เครื่องราชอิสริยาภรณ์
# สยามดารา สตาร์ส อวอร์ดส์
สยามดารา สตาร์ส อวอร์ดส์ เป็นงานมอบรางวัลเกียรติยศแก่บุคคลในวงการบันเทิง ของหนังสือพิมพ์สยามดารารายวัน โดยจัดงานครั้งแรกภายใต้ชื่อว่า สยามดารา สตาร์ส ปาร์ตี้ ต่อมาภายหลังได้เปลี่ยนชื่อเป็น สยามดารา สตาร์ส อวอร์ดส์ มีการมอบรางวัลเกียรติยศเพื่อขวัญ กำลังใจให้กับคนในวงการบันเทิง ทั้งเบื้องหน้าและเบื้องหลังคัดเลือกโดยคณะกรรมการตัดสินของสยามดารา รวมทั้งรางวัลพิเศษ และรางวัลจากผลโหวต

รางวัลสยามดารา สตาร์ส อวอร์ดส์ มีลำดับการจัดงานดังต่อไปนี้

สยามดารา สตาร์ส ปาร์ตี้ 2008 (ครั้งที่ 1)
สยามดารา สตาร์ส ปาร์ตี้ 2009 (ครั้งที่ 2)
สยามดารา สตาร์ส อวอร์ดส์ 2010 (ครั้งที่ 3)
สยามดารา สตาร์ส อวอร์ดส์ 2011 (ครั้งที่ 4)
สยามดารา สตาร์ส อวอร์ดส์ 2012 (ครั้งที่ 5)
สยามดารา สตาร์ส อวอร์ดส์ 2013 (ครั้งที่ 6)
สยามดารา สตาร์ส อวอร์ดส์ 2014 (ครั้งที่ 7)
สยามดารา สตาร์ส อวอร์ดส์ 2015 (ครั้งที่ 8)
สยามดารา สตาร์ส อวอร์ดส์ 2016 (ครั้งที่ 9)
# ไดอะตอม
ไดอะตอม เป็นสาหร่ายเซลล์เดียว จัดอยู่ในอาณาจักรโครมาลวีโอลาตา สามารถพบได้ในแหล่งน้ำทั่วไป ทั้งน้ำจืดและน้ำเค็ม โครงสร้างของไดอะตอมประกอบด้วย ซิลิกา ห่อหุ้มไซโทพลาสซึม ซึ่งเป็นที่เก็บออร์แกเนลล์ทั้งหมด ไดอะตอมมีประมาณ 10,000 ชนิด แต่ละชนิดก็จะมีรูปร่างที่แตกต่างกัน เช่น เป็นทรงกลม คล้ายไข่ เรือ หรือจาน เป็นต้น ขยายพันธุ์โดยการแบ่งเซลล์ ในสภาพแวดล้อมและอุณหภูมิที่เหมาะสม ไดอะตอมสามารถแบ่งเซลล์ได้ 1,000,000,000 เซลล์ภายใน 1 เดือน

ไดอะตอมมีประโยชน์หลายประการต่อสิ่งแวดล้อม เช่น เป็นอาหารของปลา หอย สัตว์น้ำต่างๆ มนุษย์นำไดอะตอมมาใช้ขัดโลหะ ใช้เป็นฉนวนของเตาไฟ เครื่องทำความเย็น และอุตสาหกรรมต่างๆ

ไดอะตอม มาจากคำว่า “Dia” ในภาษากรีก หมายถึง ข้าม พาด ขวาง และ “tome” หมายถึง ตัด เพราะว่า ไดอะตอมสามารถตัดหรือแบ่งตัวเองเป็นสองภาคได้
# เฟลิซ เฮอร์ริก
เฟลิซ นิโคล เฮอร์ริก (18 กันยายน ค.ศ. 1984 –) เป็นทั้งนักมวยไทย, คิกบ็อกเซอร์ และนักต่อสู้แบบผสมชาวอเมริกัน เกิดในบัฟฟาโลโกรฟ รัฐอิลลินอย เธอเริ่มอาชีพของเธอจากจากเข้าร่วมแข่งขันมวยไทยและคิกบ็อกซิ่งก่อนที่จะเปลี่ยนเป็นการต่อสู้แบบผสมใน ค.ศ. 2009 ในเดือนกันยายน ค.ศ. 2011 เธอได้ลงนามร่วมการแข่งขันหลายรายการกับ XFC ในรัฐฟลอริดา

ปัจจุบัน เฮอร์ริก อยู่ในอันดับที่ 10 ของรุ่นสตรอเวทจากการจัดอันดับโลกในการต่อสู้แบบผสมประจำสถาบันยูนิไฟวีเมน

 ในวงการต่อสู้แบบผสม 
เฟลิซ ได้ปรากฏตัวในซีรีส์ ไฟท์เกิร์ล ใน ค.ศ. 2007 ทางช่องอ๊อกซิเจน และชนะการต่อสู้ในประเทศไทยโดยได้พบกับคู่ชกซึ่งเป็นแชมป์ชาวไทย ในภายหลัง เธอได้รับการกำหนดให้ปรากฏตัวในรายการเรียลลิตีโชว์อื่นของการการต่อสู้แบบผสม ซึ่งมีชื่อเรียกว่าอัลติเมตวีเมนชาเลนจ์

 การปรากฏตัวผ่านสื่อ 
เฟลิซ เป็นหนึ่งในตัวละครที่สามารถเลือกเล่นได้ในวิดีโอเกมซูพรีมาซีเอ็มเอ็มเอ สำหรับระบบเอ็กซ์บอกซ์ 360 และเพลย์สเตชัน 3